钦定古今图书集成/明伦汇编/氏族典/第072卷 > 朱见㴋〈祐柄〉
## 钦定古今图书集成/明伦汇编/氏族典/第072卷 > 朱见㴋〈祐柄〉

按《名山藏分藩记》：荆靖王薨，子见㴋立。初，靖王生三
子：见㴋，荆王见溥、都梁王见澋。樊山王见㴋，与都梁
同母，母妃爱都梁，常多与之金帛，见㴋素不平。及王
锢母妃，敓其衣食，竟死。将葬，出柩于窦，召都梁王入
后园，骑射击之，以铁尺塞其口，捶杀之。钻火王肛，谓
王妃何曰：“都梁王与王骑射后园，马惊践死，因逼淫何妃于后宫。王从弟怀顺王见潭之妻茆妃美，求通
焉。怀顺王母马妃惧，防之。王怒，髡马妃，鞭之百馀，挛
怀顺王囊土压其面。王怒，械系茆妃入宫，胁奸之。数
集恶少年，骑射微服涉汉，略人美妻女，其聚敛不可
胜道。恶镇国将军见见淲闭之空舍，饿死之。樊山
王惧其及也，密闻于孝宗。孝宗使太监俊、驸马都尉
震、御史珊征王，王至，削爵降庶人，锢西内。居二年，见
㴋从西内复摭奏樊山王过，樊山王曰：“昔者大行皇
帝遗诏至荆，见㴋拒不内。见㴋居荆，多置弓弩，筑土
山，简舟阅马，广储生铁聚舆械其子祐柄济恶，谋不
轨，向未尽言耳，乃敢诬奏我。”遂更上王前事。上使覆
视有之。乃赐见㴋自尽。废《祐柄》而封《都梁》。《子祐》为
王。